stanford-oval/wikipedia huggingface dataset:
תישארי את
הערות שוליים

↑  רינת קרמר יבלינוביץ, ‏יובל דיין בשיר חדש: "רצון להישאר נאמנה לעצמי", באתר "סרוגים", 28 במאי 2023
↑  יובל אראל, יובל דיין – עומדת במקום, בבלוג של יובל אראל, מגזין מוזיקה ותרבות, 6 בספטמבר 2023
↑  המצעד השבועי של מדיה פורסט, באתר web.archive.org, ‏2 באוקטובר 2023
↑  ערוץ 7, אחרי דחייה של 8 חודשים: יובל דיין משחררת את האלבום שתוכנן לתשרי, באתר www.inn.co.il, ‏17.06.24
↑  מאיה גדש, ‏"תישארי את": יובל דיין חוגגת עשור של פעילות באלבום חדש, באתר מעריב אונליין, 17 ביוני 2024
↑  יובל דיין בשיר חדש שנכתב לבקשת אם שכולה: "תשמרי על הלב", באתר www.inn.co.il
↑  דודי פטימר, ‏קשה לכתוב דמעות: יובל דיין חשופה, בוגרת ופגיעה יותר מאי פעם, באתר מעריב אונליין, 7 ביולי 2024
↑  יובל אראל, יובל דיין - תישארי את - יובל אראל, באתר הבלוג של יובל אראל, ‏2024-06-17
↑  3.7.pdf, Google Docs
סולם מינורי

הסולם המינורי או סולם זעיר הוא אחד משני סוגי הסולמות העיקריים במוזיקה מערבית קלאסית. מקורו במודוס האאולי העתיק. כמו הסולם המז'ורי, הסולם המינורי מקבל את שמו לפי הטוניקה (התו הראשון).
למשל, הסולם המינורי שמתחיל בתו לה נקרא "לה מינור". צלילי סולם זה נמצאים כולם על הקלידים הלבנים בפסנתר: לה, סי, דו, רה, מי, פה, סול, לה.
שימוש בסולם מינורי

ישנם שלושה אופני שימוש בסולם המינורי במוזיקה המסורתית קלאסית.
סולם המינור הטבעי הוא המודוס האאולי הנקי, ללא שינויים. הוא מורכב מהמרווחים הטונאליים הבאים: פרימה זכה, סקונדה גדולה, טרצה קטנה, קוורטה זכה, קווינטה זכה, סקסטה קטנה, ספטימה קטנה (ובניסוח טכני טון - חצי טון - טון - טון - חצי טון - טון - טון). המדרגות בסולם לה מינור טבעי, למשל, הן - לה, סי, דו, רה, מי, פה, סול, לה.
שימוש בסולם מינור טבעי משרה תחושה מודאלית [דרושה הבהרה] על אוזניהם של מאזינים מערביים, עקב היעדרותו של הטון המוביל. מאחר שהחל מהמאה ה־16 שאפו מלחינים קלאסיים להלחין מוזיקה פונקציונלית וטונאלית (בה יש משיכה אל הטוניקה), החלו מלחינים להשתמש בסולם המינור בשילוב עם טון מוביל (היינו, מדרגה שביעית מוגבהת). מאחר שהגבהת המדרגה השביעית על מנת שתהווה טון מוביל מהווה פונקציה הרמונית – אקורד הדומיננטה במהלכים קדנציאליים הוא אקורד מז'ורי, ובכך הטרצה של האקורד היא טון מוביל אל הטוניקה – מכונה הסולם מינור הרמוני.
אם כן, סולם לה מינור הרמוני יכיל את אותם צלילים שמכיל סולם לה מינור טבעי, אך המדרגה השביעית של הסולם תוגבה על מנת לשמש כטון מוביל אל צליל הטוניקה. את ההגבהה של המדרגה השביעית אין מסמנים במפתח, אלא בגוף היצירה. לדוגמה:
המרווח שנוצר בין המדרגה השישית לטון המוביל הוא מרווח של סקונדה מוגדלת (מרווח של טון וחצי, שהוא אנהרמוני לטרצה קטנה), אשר נשמע חריף ולא מערבי. על מנת שתהיה אפשרות לכתוב קו מלודי עולה בלי שתווצר סקונדה מוגדלת, החלו מלחינים להגביה בחצי טון גם את המדרגה השישית של הסולם, כך שלמעשה נוצר טטרקורד מז'ורי מהמדרגה החמישית אל המדרגה הראשונה של הסולם (בסולם לה מינור יהיו אלה הצלילים מי־פה דיאז־סול דיאז־לה). מאחר ששינויים אלה נובעים על מנת למלא פונקציה מלודית, מכונה הסולם מינור מלודי.
אומנם כאשר ישנו קו מלודי אשר יורד מצליל הטוניקה דרך המדרגה השביעית, נהוג להשתמש במצב הטבעי של הסולם המינורי ולא במדרגות השביעית והשישית המוגבהות. ניתן בכל זאת למצוא דוגמאות רבות בספרות המוזיקה לשימוש בסולם המינור המלודי גם בירידה, למשל, בנושא של המנחה המוזיקלית מאת באך.
דוגמה לסולם לה מינור מלודי בעלייה ובירידה:
(גם בשימוש במינור מלודי אין מסמנים את השינויים במפתח אלא בגוף היצירה.)
במוזיקת ג'אז נהוג להתייחס אל המינור המלודי כמודוס בפני עצמו ומנגנים אותו בעלייה ובירידה עם המדרגות השישית והשביעית מוגבהות.
שלושת המצבים של הסולם המינורי הם חלק אינטגרלי מן השימוש בסולם המינורי במוזיקה הקלאסית. אין יצירות שכתובות אך ורק במינור טבעי, במינור הרמוני או במינור מלודי. יצירה שכתובה בסולם מינורי עושה שימוש בשלושת מצבי הסולם, ולמעשה השימוש התדיר ביותר הוא בסולם המינור ההרמוני.
הסולם המינורי הטבעי מקביל במידה מסוימת למקאם נהוונד במוזיקה הערבית, והמינור ההרמוני למקאם חיג'אז.
יחסיות לסולם מז'ורי

הסולם המינורי ניצב ביחסיות לסולם המז'ורי שנמצא טרצה קטנה מעליו, לדוגמה סולם לה מינור מקביל לסולם דו מז'ור. משמעות ההקבלה היא שבשני הסולמות משתמשים באותם תווים, לדוגמה בסולם לה מינור משתמשים בלה, סי, דו, רה, מי, פה, סול, וכך בסולם דו מז'ור.
מלחינים הרוצים לעבור באמצע יצירה ממז'ור למינור או להפך, יעשו זאת לרוב במעבר לסולם היחסי. בסונאטה נהוג בדרך כלל לעבור מהסולם המינורי לסולם המז'ורי המקביל לו.
ארטורו בנדטי מיכלאנג'לי

| --- | --- |

 לידה:  5 בינואר 1920 ברשה, איטליה 
 פטירה:  12 ביוני 1995 (בגיל 75) לוגאנו, שווייץ 
 מוקד פעילות:  איטליה, ממלכת איטליה 
 תקופת הפעילות:  מ-1938 
 מקום לימודים:  הקונסרבטוריון של מילאנו 
 סוגה:  מוזיקה קלאסית 
 שפה מועדפת:  איטלקית 
 כלי נגינה:  פסנתר 
 חברת תקליטים:  דויטשה גרמופון, EMI 
 פרסים והוקרה:  תחרות המוזיקה הבינלאומית של ז'נבה (1939)  המסדר האזרחי של סבויה (1974) 
 אתר רשמי
 פרופיל ב-IMDb
 
ארטורו בֶּנדֶטי מיכֶּלאנג'לי (Arturo Benedetti Michelangeli) ‏(5 בינואר 1920 – 12 ביוני 1995) היה פסנתרן איטלקי, מגדולי הפסנתרנים במאה ה-20. מיכלאנג'לי נחשב לפסנתרן האיטלקי החשוב ביותר בדורו.
ביוגרפיה

מיכלאנג'לי נולד בבְּרֶשָה (Brescia) שבצפון איטליה לאב שהיה מורה למוזיקה. סבתו מצד אמו הייתה יהודייה ילידת אודסה. בגיל שלוש החל את דרכו המוזיקלית בכינור, אך במהרה החליף אותו לטובת הפסנתר. בגיל 10 החל מיכלאנג'לי את לימודיו בקונסרבטוריון של מילאנו, וכעבור שלוש שנים בלבד הייתה בידיו תעודת הגמר. בהיותו בן 19 זכה בפרס הראשון בתחרות הבינלאומית לפסנתרנים בז'נבה. יושב ראש חבר השופטים בתחרות, הפסנתרן אלפרד קורטו, כינה אותו "ליסט החדש".
לאחר הזכייה יצא מיכלאנג'לי לסיבובי הופעות ברחבי הגלובוס, אך אלה נקטעו בזמן אירועי מלחמת העולם השנייה. ישנן גרסאות סותרות לגבי פועלו של מיכלאנג'לי בשנות המלחמה. הוא עצמו טען (וכך כתוב בביוגרפיה הרשמית שלו, המופצת על ידי דויטשה גרמופון) כי שירת כטייס בחיל האוויר האיטלקי עד כניעת איטליה לבעלות הברית, ולאחר מכן היה חבר המחתרת האנטי-פשיסטית שפעלה נגד שרידי הכיבוש הגרמני. הוא הוסיף כי הגרמנים כלאו אותו במחנה ריכוז לאחר שהשתלטו על חלקים מאיטליה, ואף הלקו אותו על זרועותיו לאחר שנודע להם שהוא פסנתרן.
מאידך, קיימות הקלטות שלו משנות המלחמה עם מנצחים גרמנים ותזמורות גרמניות, ואף נמצאה עדות לכך שב-1943 הופיע בקונצרט במסגרת סדרת מנויים של הפילהרמונית של ברלין. הפסנתרן ארתור רובינשטיין כינה אותו "משתף פעולה" ומחה על הופעותיו בניו יורק ב-1948. עברו שנים עד שהמתח בין השניים התפוגג והם נעשו ידידים.
מיכלאנג'לי כמורה

קריירת ההופעות של מיכלאנג'לי נקטעה בפעם השנייה כאשר חלה הרעה במצבו הבריאותי בתחילת שנות ה-50. במשך תשע שנים לא הופיע כלל, ואת עיקר מרצו השקיע בהוראה. הוא הקים אקדמיה בינלאומית לפסנתרנים בעיר הולדתו בְּרֶשָה, ומאוחר יותר, בשנות ה-60, לימד באַרֶצוֹ. הוא לא גבה שכר לימוד מתלמידיו ואף מימן את שהותם מכספו. מיכלאנג'לי היה נערץ על תלמידיו, הורה להם להתאמן שעות רבות בכל יום ולימד אותם, בנוסף למוזיקה, על יין ואוכל משובח. שניים מתלמידיו מאוריציו פוליני ומרתה ארחריץ'. נמנים עם הפסנתרנים החשובים והמצליחים ביותר.
מיכלאנג'לי כפסנתרן

מיכלאנג'לי היה ידוע כפסנתרן בעל יכולות אדירות. שליטתו הטכנית הייתה מעבר ליכולת לנגן בדייקנות מרבית את היצירות המסובכות ביותר לנגינה. הוא ידע להפיק מהפסנתר עושר של צלילים ומרקמים ולגרום למאזיניו להיכנע לפרשנויותיו. יחסיו עם הקהל היו שונים במהותם מאלה של פסנתרנים כגון רובינשטיין או הורוביץ. הוא סירב להתחנף לקהל בכל צורה שהיא, מרגע שעלה לבמה ועד שירד ממנה. הוא הגיב בתנועות ביטול לתשואותיו, וניגן כאילו היה לבד, בעולמו שלו. גם כאשר בריאותו הייתה תקינה, קונצרט בנגינתו היה מחזה נדיר. הופעות שקבע התבטלו על ימין ועל שמאל בהנמקות בריאותיות.
מבקרי מוזיקה נחלקו בדעותיהם לגבי מיכלאנג'לי, בעיקר בגלל הניכור והריחוק בנגינתו. הוא ספג ביקורות גם בשל הרפרטואר המצומצם שלו, אותו שב וניגן הופעה אחר הופעה. הקונצ'רטי אותם ניגן עם תזמורות היו בדרך כלל זה מאת ראוול בסול מז'ור, ומאת שומאן בלה מינור.
מיכלאנג'לי הלך לעולמו בלוגאנו שבשווייץ בשנת 1995.
הערות שוליים

↑  טלילה בן-זכאי, מסך ומסכה: מיכלאנג'לי: סבתי היתה יהודיה מאודסה, מעריב, 4 בינואר 1967.
| --- | --- |
בקרת זהויות :  NLI: 987007333796805171  PLWABN: 9810694911105606  BIBSYS: 1012034  BNE: XX877267  BnF: cb13891339x (data)  CANTIC: a10123878  CiNii: DA07939752  GND: 120021323  ICCU: UFIV107460  ISNI: 0000 0001 0937 2335  LCCN: n80145183  LNB: 000301371  MusicBrainz: f0eca52a-cece-4844-9902-46c55f82aa5a  NDL: 00620348  NKC: ola2002152538  NLA: 36082288  NLK: KAC201219808  NSK: 000286367  NTA: 070746958  RERO: 02-A002989681  SELIBR: 216472  SNAC: w6zg7d56  SUDOC: 084288736  Trove: 1208826  VIAF: 113530084   WorldCat (עם VIAF): 113530084
אם (קומיקס)

| --- | --- |

אם, כפי שהופיעה על עטיפת החוברת X-Men Vol.4 #8 מדצמבר 2013, אמנות מאת טרי דודסון.
 סוג:  גיבור-על
 הוצאה לאור:  מארוול קומיקס
 הופעה ראשונה:  Uncanny X-Men #316 (ספטמבר 1994)
 יוצרים:  סקוט לובדל כריס בצ'לו
 גילום הדמות:  Amarilis 
 מידע
 שם אמיתי:  מונט איבט קלאריס מריה תרזה סנט קרוז
 כינויים:  פנאנס, המלכה הלבנה
 סטטוס:  פעיל
 מקום לידה:  סרייבו 
 מקצוע:  חוקר פרטי, גיבור-על, דוגמן, תלמיד
 כוחות:  כוחות על-אנושיים, מהירות גבוהה, סיבולת, רפלקסים, קואורדינציה, יכולת ריפוי עצמי, תעופה על-קולית, טלפתיה.
 חברה בקבוצה:  המלכה הלבנה של מועדון הלפייר
 חברה לשעבר בקבוצה:  אקס-מן, האקס-מן של מגנטו, Generation X, אקס פקטור חקירות, תאגיד אקס (סניף פריז)
 אזרחות:  בוסניה והרצגובינה, אלג'יריה, צרפת 
 דמויות קשורות
 משפחה:  לואיס סנט קרוז (סבא) לנור סנט קרוז (סבתא חורגת, מתה) קרטיה סנט קרוז (אבא) מריוס סנט קרוז (אח בכור) קלודט וניקול סנט קרוז (אחיות)
 
אם (באנגלית: M) היא דמות בדיונית של גיבורת על המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת Uncanny X-Men #316 מספטמבר 1994 ונוצרה על ידי הכותב סקוט לובדל והמאייר כריס באצ'לו.
אם היא האלטר אגו של מונט איבט קלאריס מריה תרזה סנט קרוז, מוטאנטית מוסלמית שנולדה בסרייבו, בוסניה עם מגוון יכולות על-אנושיות, ביניהן כוח פיזי מוגבר, טלפתיה, ריפוי עצמי ותעופה על-קולית. חברת הקבוצה Generation X לשעבר וכעת חברת אקס פקטור חקירות. דמותה מהווה דוגמה נדירה לגיבור-על מוסלמי בשוק הקומיקס האמריקאי. כך למשל, דמותה לקחה חלק בקשת סיפור משנת 2011 בכתיבתו של פיטר דייוויד, שעסקה באסלאמופוביה בתרבות האמריקנית המודרנית.
האיש הסגול

| --- | --- |

האיש הסגול, כפי שהופיע על עטיפת החוברת New Thunderbolts #10 מספטמבר 2005. אמנות מאת טום גרומט
 סוג:  נבל-על
 הוצאה לאור:  מארוול קומיקס
 הופעה ראשונה:  Daredevil #4 (אוקטובר 1964)
 יוצרים:  סטן לי ג'ו אורלנדו
 גילום הדמות:  דייוויד טננט ("ג'סיקה ג'ונס")
 מידע
 שם אמיתי:  זבדיה קילגרייב
 סטטוס:  פעיל
 מקום לידה:  רייקה 
 מקצוע:  פושע, מרגל
 כוחות:  שליטה מוחית באמצעות פרומונים יכולת ריפוי עצמי אינטלקט ברמה גאונית
 חבר לשעבר בקבוצה:  הילדים הסגולים (מנהיג ואב) צבא הפשע של הברדס נבלים להשכרה שותף של אלקטרו
 דמויות קשורות
 משפחה:  מלאני קילגרייב (גרושה) קארה ושאלח קילגרייב ובת נוספת (בנות) ג'ו, קונור וג'יימי קילגרייב (בנים)
 אויבים:  ג'סיקה ג'ונס 
 
האיש הסגול (באנגלית: Purple Man) הוא דמות בדיונית של נבל-על המופיע בחוברות הקומיקס דרדוויל ביקום מארוול קומיקס. הדמות הופיעה לראשונה בחוברת Daredevil #4 מאוקטובר 1964, ונוצרה על ידי הכותב סטן לי והמאייר ג'ו אורלנדו.
האיש הסגול הוא האלטר אגו של זבדיה קילגרייב, מרגל שבעקבות תאונה קיבל יכולת שליטה מוחית. קילגרייב הוא הנבל השני שנוצר בדפי חוברות דרדוויל, וזאת לאחר הינשוף. חוץ מדרדוויל, קילגרייב משמש גם כאויב של קבוצת ת'נדרבולטס, ג'סיקה ג'ונס ובעלה לוק קייג'.
את דמותו של קילגרייב בסדרת הלייב אקשן "ג'סיקה ג'ונס" מגלם השחקן דייוויד טננט.
ביוגרפיה בדיונית > מקור, הולדת קארה

לפי עדותו, זבדיה קילגרייב נולד ברייקה, קרואטיה/יוגוסלביה ונעשה מרגל עבור הגוש המזרחי. קילגרייב נשלח לחדור למחסן תחמושת של צבא ארצות הברית ולגנוב דוגמית מגז עצבים ניסיוני, ונתקל בחייל. החייל ירה לעבר קילגרייב כדור רובה, אך החטיא ופגע במכל שהחזיק את גז העצבים. תכולת המכל נשפכה על קילגרייב וגרמה לעורו, לשערו ולעיניו להיצבע בצבע סגול. הוא נחקר, והציע לחוקריו אליבי חלש ולא אמין. להפתעתו הרבה, חוקריו שחררו אותו. מקרים דומים אחרים הוכיחו לקילגרייב כי גז העצבים גרם לו לפתח יכולת שליטה מוחית, וזאת באמצעות פרומונים. הוא החל בקריירה פלילית, וכינה את עצמו "האיש הסגול". קילגרייב הגיע לניו יורק, שם הכריח אנשים לעשות את רצונותיו ובאמצעות כך שדד בנק. הוא פיתח שיגעון גדלות והתכוון לכבוש את העולם, אך הובס על ידי לוחם-הפשע דרדוויל שהצליח להתנגד לקילגרייב. הוא נשלח לכלא, אך נמלט והפך את סן פרנסיסקו לבסיס פעולותיו. למרות שקילגרייב לא אישר זאת, הוא פגש בפאב בבאפלו אישה בשם מלאני. הוא גרם לה לאהוב אותו, נישא לה ולבסוף התאהב בה. הוא שחרר אותה משליטתו במחשבה שהיא אוהבת אותו, אך הוא טעה והיא ברחה לטורונטו. קילגרייב לא הלך אחריה. היא ילדה את בתם קארה, אשר בגיל שלוש-עשרה עורה נצבע לסגול והיא פתחה את כוחותיו של אביה. היא קראה לעצמה "הילדה הסגולה", והצטרפה לקבוצת אלפא פלייט.
ביוגרפיה בדיונית > כנבל-על

אחרי שהגיע לסן פרנסיסקו, קילגרייב החל בבניית אימפריה פלילית אך הובס שוב על ידי דרדוויל. הוא לא נכלא אך כל האימפריה שלו התמוטטה, מה שגרם לו לחזור לניו יורק. הוא גרם לראש תעשיות גלן, מקסוול גלן לבצע פשעים מטעמו וזאת כצעד ראשון להקמת אימפריה פיננסית. גלן הועמד לדין, והתאבד. דרדוויל גילה כי קילגרייב עמד מאחורי פעולותיו, מה שהוביל למאבק באי של רייקר. קילגרייב הבין כי דרדוויל עיוור, וגילה בכך את זהותו הסודית. הוא לכאורה נהרג בטביעה, אך ההפסד גרם לשינוי בהשקפת עולמו. קילגרייב החליט לפרוש מלעסוק כלורד פשע ולהילחם בגיבורי-על, אך המשיך בדרכו הרעה. יום אחד, שניים משליחיו של הקינגפין שהובילו משלוח סמים גדול התנגשו במכוניתו של קילגרייב, ששכנע אותם להילחם זה בזה עד שהמשטרה באה והחרימה את המשלוח. קילגרייב התעמת עם הקינגפין, שהתגלה כחסין להשפעותיו של קילגרייב והכריח אותו לעזור לו בהרכבת מלכודות מוות לגיבורי-על. בעזרת מיקרופון, אפילו דרדוויל לא הצליח להתנגד לקילגרייב. מון נייט השתמש במכשיר שיגרום לו לא לשמוע והביס את קילגרייב, שנלקח למעצר.
הוא ככל הנראה ברח, ובעודו נופש באי פולינזי, נחטף על ידי דוקטור דום ונכלא במכונה. בעזרת כוחותיו של קילגרייב ועזרתו של נאמור הסאב מארינר, דום השתלט על כדור הארץ. בגלל הפיזיולוגיה הייחודית שלו, חבר האוונג'רס וונדר מן היה חסין לכוחותיו של קילגרייב. הוא שחרר את קפטן אמריקה, אשר שחרר את איירון מן, הוקאיי והצרעה. האוונג'רס שחררו את יתר הגיבורים, ואילו נאמור הרס את המכונה, הרג לכאורה את קילגרייב ושחרר את העולם משליטתו של דום. הוא נראה האחראי למעמדו הסלבריטאי החדש של נייט גריי. הוא הפעיל על אנשים מניפולציות בעדינות כדי שיחשבו על גריי כדמות משיחית, וזאת כדי שגריי ישתמש בכוחותיו כדי לשפר את כדור הארץ. התוכנית נכשלה, וקילגרייב ירד למחתרת.
ביוגרפיה בדיונית > ג'סיקה ג'ונס, האוונג'רס החדשים, ת'נדרבולטס ומלחמת אזרחים

קילגרייב צץ שוב, וחטף את ג'סיקה ג'ונס בעת שהיא הייתה גיבורת-העל ג'ול וכלא אותה במלון חמישה כוכבים. היא נשארה בשליטתו שמונה חודשים, במהלכם לא אנס אותה, אלא הראה לה אותו מקיים יחסי מין עם צעירות אחרות - מה שגרם לג'ונס להתחנן שיקיים אתה יחסי מין. קילגרייב שלח את ג'ונס לתקוף את דרדוויל, אך היא טעתה, תקפה את מכשפת השני והובסה בקרב נגד האוונג'רס והדפנדרס. היא נפלה לתרדמת, בה ג'ין גריי אמרה לג'ונס כי דרדוויל הביס את קילגרייב וכלא אותו בכלא הרפסודה. לאחר שהתעוררה במתקן של סוכנות S.H.I.E.L.D, שוחחה עם ניק פיורי וקיבלה הצעה להצטרף לאוונג'רס ול-S.H.I.E.L.D, ג'ונס הגיעה לכלא הרפסודה להתעמת עם קילגרייב. בשיחה, קילגרייב שבר את הקיר הרביעי בכך שאמר לג'ונס כי הוא לא יכול לברוח כי הם רק דמויות קומיקס ושהוא לא הכותב. כאשר ג'ונס הגיעה לביתו של אחד מחבריה, הוא איים להתקשר למשטרה. מתגלה כי לאחר שג'ונס יצאה מהרפסודה, התרחשה בריחה בה קילגרייב ברח. היא הגיעה לדירתו של סקוט לאנג, נרדמה וכאשר התעוררה ראתה את גופתו של לאנג מכוסה בנמלים. הוא התגרה בג'ונס וגילה לה שהוא יצר לה אשליה של לאנג מת, וגרם למהומת רחוב. בעימות עם האוונג'רס. ג'סיקה הביסה את קילגרייב לאחר שג'ין גריי גילתה לה כי היא מנעה מקילגרייב לשלוט בה פעם נוספת. לאחר ההפסד, הוא נשלח לכלא הרפסודה.
כאשר אלקטרו הושכר על ידי סקרול שהתחזתה לאלקטרה לארגן בריחה מהרפסודה, קילגרייב ברח לצד נבלי על רבים אחרים. הוא ניסה לשלוט במוחו של לוק קייג' להרוג את האוונג'רס החדשים לעתיד, ואיים על אשתו - ג'ונס - ועל ילדם שלא נולד. עם זאת, מזון שקילגרייב אכל סומם בסמים שדיכאו את כוחותיו, ואפשרו לקייג' להכות אותו עד זוב דם. קילגרייב שם למטה את קבוצת ת'נדרבולטס, ועזר באימון אמן החרבות חדש אשר התגלה כבנו של ברון סטרוקר, אנדריאס. אנדריאס תקף את אטלס ומכה-4, אך הציל את חייה של סונגבירד ובגד בקילגרייב. בתגובה, קילגרייב השתלט על מספר גיבורי-על והשתמש בהם נגד קבוצת ת'נדרבולטס, אך הוא הובס. במהלך מלחמת האזרחים ביקום מארוול, קילגרייב השתלט על כיתת סוכני S.H.I.E.L.D וברח לקנדה ברחפת. הוא נעצר בידי סוכן ארצות הברית, שדחף את קילגרייב מהרחפת ופצע אותו. הוא השתלט על קזינו בלאס וגאס, הצטרף לצבא הפשע של הברדס ותרם חלק מכספיו כדי להרחיב את הצבא. הוא השתתף במתקפה על הסנקטום סנטאורום של דוקטור סטריינג', בסופה נכלא ברפסודה.
ברפסודה, הוא שימש כמעין אימון לאקדמיית האוונג'רס. טיגרה הזהירה אותם לא להביט עליו כלל, אך למרות שהאקדמיה הקשיבו להוראותיה, האזמאט גרמה בטעות להפסקת חשמל. קילגרייב ברח לצד כנופיית אסירים שבשליטתו, אך נתקל בלוק קייג' הבודד אשר שימש כמנהיג קבוצת ת'נדרבולטס. קייג' הביס את קילגרייב וכנופייתו, וחשף כי הננוביוטכנולוגיה ששלטו בת'נדרבולטס הושתלו בו כדי להתנגד לקילגריב.
ביוגרפיה בדיונית > הפחד עצמו ואילך

כאשר ג'אגרנוט נעשה קואורת' שובר האבן, קילגרייב ואחרים ברחו מהרפסודה. לפני שברח, הוא ניסה להרוג את מאסטר הבובות המורדם וגילה כי הוא עומד מאחורי המניפולציה שמאסטר הבובות הפעיל על קבוצת גיבורים להשכרה. אלקטרה והתכריך עצרו בדו מלהרוג את מאסטר הבובות, אך קילגרייב שלח נגדם קבוצת אסירים. כאשר האסירים הובסו, הוא הפנה את הגיבורים אחד נגד השני וברח. הוא יצר את קבוצת נבלים להשכרה, בה חברים בין היתר השוט, טייגר שארק ואדם-קוף. שוקר עזב את הקבוצה, ואילו אוולאנש נהרג.
מאוחר יותר, קילגרייב אסף ילדים שנולדו לו לאורך השנים ושירשו את כוחותיו בכוונה להשתמש בהם, בין היתר, כדי לשלוט באומות שלמות. ילדיו איחדו כוחות נגדו, וכפו עליו ללכת על מסילת רכבת. גופתו נלקחה לחדר מתים, שם יכולת הריפוי שלו החזירה אותו לחיים. כאשר משטרת סן פרנסיסקו נאלצה לטפל בילדיו, קילגרייב נמלט ומצא את דרדוויל וילדיו. הוא הכה את דרדוויל, עד שזה האחרון התאושש ורדף אחריו. הוא איתר את ילדיו במשחקיית וידאו, שם לקח אותם אחד אחד. דרדוויל הופיע, הציל אותם והניח למשטרה להיכנס בכך שהגביר את המוזיקה כדי שקילגרייב לא ישמע. דרדוויל הביס את קילגרייב, שנלקח למשמורת.
הערות שוליים

↑  Daredevil #4
↑  Alpha Flight #41
↑  Alpha Flight #53
↑  Alpha Flight #62
↑  Alpha Flight #69
↑  Daredevil #88
↑  Daredevil #89
↑  Daredevil #147
↑  Daredevil #149
↑  Daredevil #154
↑  Marvel Team-Up Annual #4
↑  Marvel Graphic Novel #27
↑  X-Man #34-36
↑  X-Man #56-57
↑  Alias #24-29
↑  New Avengers #1-3
↑  New Thunderbolts #1-2, #4, #6-7, #9-10, #12 and #17
↑  Civil War: Choosing Sides #1
↑  Super-Villain Team-Up MODOK's 11 #1
↑  New Avengers #35
↑  New Avengers Annual #2
↑  Thunderbolts #147
↑  Fear Itself: The Home Front #2
↑  Heroes for Hire Vol.3 #9-11
↑  Villains for Hire #0.1-4
↑  Daredevil Vol.4 #8-10
לה

ערך זה עוסק בתו מוזיקלי. אם התכוונתם למשמעות אחרת, ראו .
לה הוא תו בסולם התווים, שמסומן גם באות A. תדירותו באוקטבה הראשונה (של מפתח סול) היא 440–443 הרץ בכלי הנגינה המודרניים, ולפי תדירות זו מכוונים את צלילם של כלי המיתר. לה הוא הצליל של הקולן. במספור עממי נחשב התו כתו השישי בסולם התווים. בפסנתר הוא הצליל הראשון.
התו מופיע כתדירות סטנדרד גם בישומים טכניים שונים כמו בתבנית הבדיקה של ערוצי טלוויזיה או בצליל "המתנה" של הטלפון. הכלי שבדרך כלל נותן את ה"לה" לשם כוונון צלילי התזמורת הוא האבוב.
התו לה במפתחות שונים:
לה דיאז

התו לה דיאז הוא תו הגבוה בחצי טון מהתו לה והוא מסומן ב-♯A.
לה במול

התו לה במול הוא תו הנמוך מלה בחצי טון והוא מסומן ב-♭A.
סולם לה מז'ור

סולם לה מז'ור הוא הסולם המז'ורי המתבסס על הצליל לה. רצף התווים בסולם הם: לה, סי, דו דיאז, רה, מי, פה דיאז, סול דיאז, לה. היינו, שלושה סימני היתק (דיאזים, במקרה זה) במפתח.
סולם לה מינור

סולם לה מינור (טבעי) הוא הסולם המינורי המתבסס על הצליל לה. רצף התווים בסולם הם: לה, סי, דו, רה, מי, פה, סול, לה. אין בסולם זה כל סימני היתק במפתח.
What I Did for Love (שיר של דייוויד גטה)

| --- | --- |

 סינגל בביצוע דייוויד גטה בהשתתפות אמילי סאנדיי
 מתוך האלבום Listen
 יצא לאור:  21 בנובמבר 2014 
 פורמט:  תקליטור, הורדת מוזיקה, הזרמת מוזיקה 
 סוגה:  מוזיקת דאנס אלקטרונית 
 שפה:  אנגלית 
 אורך:  207 שנייה 
 חברת תקליטים:  פרלופון, What a Music 
 כתיבה:  דייוויד גטה, ג'ייסון אביגן, סאם מרטין, בריאן אייזק, ג'ורג'יו טינפור, שון דאגלס 
 הפקה:  דייוויד גטה, ג'ורג'יו טינפור 
 
"What I Did for Love" (בעברית: "מה עשיתי למען האהבה") הוא סינגל של המפיק המוזיקלי הצרפתי דייוויד גטה בשיתוף פעולה עם הזמרת-יוצרת הסקוטית אמילי סאנדיי. השיר יצא ב-21 בפברואר 2015 בהוצאת חברות התקליטים What A Music ופרלופון. השיר מופיע כסינגל השלישי באלבום האולפן השישי שלו, Listen. השיר נכתב על ידי דייוויד גטה, ג'ורג'יו טינפור, בריאן אייזק, ג'ייסון אביגן, סאם מרטין ושון דאגלס, והופק על ידי דייוויד גטה וג'ורג'יו טינפור.
נכון לאוקטובר 2023, השיר הושמע למעלה מ-111 מיליון פעמים בספוטיפיי, ולמעלה מ-124 מיליון פעמים ביוטיוב.
גרסה חלופית של השיר, בשיתוף פעולה עם הזמרת היפנית נמיאה אמורו יצאה כסינגל שיווקי ב-1 ביולי 2015. גרסה זו מופיעה במהדורה היפנית של אלבום האולפן השישי של דייוויד גטה, Listen, וכן באלבום האולפן ה-12 של נמיאה אמורו, Genic.
מיקומי שיא

|   ‏‏‏  מצעדים ודירוגים (2014–2015)> מדינה |   ‏‏‏  מצעדים ודירוגים (2014–2015)> מצעד |   ‏‏‏  מצעדים ודירוגים (2014–2015)> מיקום שיא |   ‏‏‏  מצעדים ודירוגים (2014–2015)>  |
| --- | --- | --- | --- |
|  אוסטריה | Ö3 אוסטריה טופ 40‏ | 10 |  |
|  אוסטרליה | מצעד הסינגלים האוסטרלי | 20 |  |
|  איטליה | מצעד הסינגלים האיטלקי | 37 |  |
|  אירלנד | מצעד הסינגלים האירי | 12 |  |
|  גרמניה | GfK – טופ 100 | 16 |  |
|  הולנד | מצעד 40 הסינגלים ההולנדיים | 34 |  |
|  הולנד | מצעד 100 הסינגלים ההולנדיים | 56 |  |
|  הונגריה | Rádiós Top 40 | 4 |  |
|  הונגריה | Dance Top 40 | 11 |  |
|  הונגריה | Single Top 40 | 12 |  |
|  הממלכה המאוחדת | מצעד הסינגלים הבריטי | 6 |  |
|  הממלכה המאוחדת | מצעד הדאנס הבריטי | 1 |  |
|  ולוניה | אולטראטופ 40 | 35 |  |
|  ישראל | מדיה פורסט ישראל | 1 |  |
|  לבנון | מצעד 20 העליונים הרשמי של לבנון | 8 |  |
|  סלובניה | SloTop50 | 14 |  |
|  ספרד | PROMUSICAE | 31 |  |
|  סקוטלנד | מצעד הסינגלים הסקוטי | 4 |  |
|  פלנדריה | אולטראטופ 50 | 24 |  |
|  צרפת | SNEP | 30 |  |
|  שוודיה | סוורייטופליסטן | 58 |  |
|  שווייץ | המצעד השווייצרי | 37 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  גרמניה | GfK – טופ 100 | 83 |  |
|  הונגריה | Rádiós Top 40 | 41 |  |
|  הונגריה | Dance Top 40 | 37 |  |
|  הונגריה | Single Top 40 | 90 |  |
|  הממלכה המאוחדת | מצעד הסינגלים הבריטי | 66 |  |
|  סלובניה | SloTop50 | 45 |  |
|  צרפת | SNEP | 171 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
| גרמניה (BVMI) | זהב | 200,000 |
| איטליה (FIMI) | זהב | 25,000 |
| שוודיה (GLF) | זהב | 20,000 |
| הממלכה המאוחדת (BPI) | פלטינה | 600,000 |
היסטוריית יציאות לאור

| אזור | תאריך | פורמט | חברת תקליטים |
| --- | --- | --- | --- |
| בריטניה | 22 בנובמבר 2014 | הורדת מוזיקה | What A Music, פרלופון |
| עולמי | 19 בינואר 2015 | הורדת מוזיקה - רמיקס VINAI | What A Music, פרלופון |
| צרפת | 2 בפברואר 2015 | הורדת מוזיקה - מיני-אלבום רמיקסים | What A Music, פרלופון |
| גרמניה | 20 בפברואר 2015 | הורדת מוזיקה - מיני-אלבום רמיקסים | What A Music, פרלופון |
| בריטניה | 21 בפברואר 2015 | הורדת מוזיקה - מיני-אלבום רמיקסים | What A Music, פרלופון |
| גרמניה | 20 בפברואר 2015 | תקליטור | What A Music, פרלופון |
איוואן גלאמיאן

| --- | --- |
אין תמונה חופשית
 לידה:  23 בינואר 1903 תבריז, איראן 
 פטירה:  14 באפריל 1981 (בגיל 78) ניו יורק, ארצות הברית 
 מוקד פעילות:  איראן, ארצות הברית 
 תקופת הפעילות:  מ-1924 
 מקום לימודים:  האקדמיה הרוסית לאמנויות התיאטרון 
 סוגה:  מוזיקה קלאסית 
 שפה מועדפת:  אנגלית 
 כלי נגינה:  כינור 
 
איוואן גלאמיאן (בארמנית: Իվան Ղալամյան;‏ 23 בינואר 1903 - 14 באפריל 1981) היה מורה לכינור, ארמני-אמריקאי, מחשובי המורים במאה ה-20.
ביוגרפיה

גלאמיאן נולד ב-1903 בטבריז שבאיראן למשפחה ארמנית, אך משפחתו היגרה כעבור זמן קצר למוסקבה שברוסיה. גלאמיאן למד נגינה בכינור בבית הספר של האגודה הפילהרמונית של מוסקבה אצל קונסטנטין מוסטרס (תלמיד של ליאופולד אאואר) עד לסיום לימודיו ב-1919. בתקופת המהפכה הבולשביקית עבר לפריז ולמד אצל לוסיאן קאפה בשנים 1922–1923. ב-1924 סיים את לימודיו בפריז. שילוב של עצבים, בריאות וחיבה להוראה הביא את גלאמיאן בסופו של דבר לוותר על הבימה ולהקדיש את כל עיתותיו להוראה. הוא הצטרף לסגל המורים של הקונסרבטוריון הרוסי בפריז, שם לימד מ-1925 עד 1929. בין תלמידיו הראשונים בפריז היו וידה רינולדס, האישה הראשונה בסקציית הכינור הראשון של תזמורת פילדלפיה, ופאול מאקאנוביצקי. עוד מתלמידיו היו הישראלים משה המר ומרים פריד.
ב-1937 עבר גלאמיאן לארצות הברית והשתקע שם. ב-1941 נשא לאישה את ג'ודית ג'ונסון בניו יורק. הוא לימד כינור במכון קרטיס למוזיקה בפילדלפיה משנת 1944 והתמנה לראש מחלקת הכינור בג'וליארד ב-1946. גלאמיאן כתב שני ספרי הדרכה לכנרים, "עקרונות הנגינה וההוראה בכינור" (1962) ו"טכניקת כינור מודרנית" (1962). גלאמיאן מיזג בגישתו היבטים של טכניקת הכינור באסכולות הרוסית והצרפתית גם יחד. הוא ייסד את תוכנית הקיץ בבית הספר למוזיקה מדואומאונט בווסטפורט, שבמדינת ניו יורק.
עוזרי ההוראה הנודעים ביותר שלו - שהיו בהמשך למורים ידועי-שם בזכות עצמם - היו מרגרט פארדי, דורותי דיליי, סאלי תומאס, פולין סקוט, רוברט ליפסט, לואיס קפלן, דייוויד סרון ואיליין ריצ'י.
גלאמיאן קיבל תוארי כבוד ממכון קרטיס למוזיקה, אוברלין קולג' ומכון קליבלנד למוזיקה. כן היה חבר כבוד של האקדמיה המלכותית למוזיקה בלונדון.